Diari Oficial de la Generalitat Valenciana


Sumari del DOGV 3586, del 20-09-1999 (1999/7927)

RESOLUCIÓ de 16 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Fesord de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7927


Data del document
:   16-07-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 16 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Fesord de la Comunitat Valenciana. [1999/A7927]
  
Vista la sol·licitud del dia 29 de gener de 1999, que va entrar en el Registre de Fundacions de la Comunitat Valenciana, el mateix dia, amb el número 4.787, efectuada pel representant de la Fundació Fesord de la Comunitat Valenciana, en què se sol·licitava la inscripció de dita entitat en el citat Registre, sobre la base dels següents
  
Antecedents de fet
  
Primer
  
Que segons l'escriptura de data 26 de novembre de 1998, i amb número de protocol 4.128, autoritzada pel notari del Col·legi de València, Salvador Moratal Margarit, en aqueixa data va comparéixer la senyora María-Desamparados Testón Alemany, en representació de l'entitat Federació d'Associacions de Sords de La Comunitat Valenciana, Fesord CV, per a constituir en aquest acte l'entitat denominada Fundació Fesord de la Comunitat Valenciana.
  
Observades pel Protectorat de Fundacions de la Comunitat Valenciana, determinades deficiències pel que fa a la redacció estatutària i en la dotació fundacional, tot això va ser esmenat mitjançant l'escriptura de rectificació d'una altra, atorgada pel mateix compareixent i notari, en data 22 de juny de 1999, amb el número 2.703 del seu protocol.
  
Segon
  
Segons l'article 6 dels seus estatuts, la fundació tindrà com a objecte o fi principal la realització de forma directa o concertada de programes d'integració familiar, social, educativa i professional de les persones afectades per les barreres de comunicació, especialment les persones sordes i amb problemes auditius i el seu entorn, i destaca prioritàriament la formació professional i l'accés a l'ocupació, així com la superació de les barreres de la comunicació.
  
De manera enunciativa: promourà la instal·lació, manteniment i desenrotllament de centres i/o serveis que desenrotllen activitats en benefici de les persones sordes i/o amb problemes auditius i el seu entorn; afavorirà la creació d'empreses que, sense perjuí de la seua funció pròpia en una economia de mercat, promoguen la incorporació de persones sordes i/o amb problemes auditius en el món laboral; realitzarà programes de prevenció, rehabilitació, educació, formació professional, ocupació, activitats culturals, recreatives i esportives, investigació aplicació de noves tecnologies dirigides al camp de la comunicació de les persones sordes i/o amb problemes auditius i el seu entorn; realitzarà programes de suport a associacions i fundacions que, a juí del patronat, resulten afins amb els objectius de la Fundació Fesord de la Comunitat Valenciana, realitzarà programes i activitats destinats a la supressió de les barreres de comunicació existents; i, en general, activitats d'acció social destinades al compliment del fi principal perseguit, de conformitat amb la planificació que realitze el patronat.
  
Conforme a l'article 5 estatutari, la fundació desenrotllarà les seues activitats preferentment en territori de la Comunitat Valenciana. Pel que fa al sector de la població atesa, l'actuació de la fundació se circumscriu a l'atenció a persones que sofrisquen els efectes de les barreres de comunicació, especialment persones sordes i/o amb problemes auditius i el seu entorn familiar, escolar, laboral, social, etc.
  
La fundació atorgarà democràticament i amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el patronat que són legítims creditors d'aquests, d'acord amb les bases, normes i regles que establisca a l'efecte.
  
Tercer
  
La dotació de la fundació, conforme a l'escriptura de constitució, de data 26 de novembre de 1998, esmenada per una altra de rectificació, de data 22 de juny de 1999, és d'onze milions cent quatre mil set-centes pessetes (40.891.827 PTA), el valor en euros de la qual és de seixanta-sis mil set-cents quaranta euros i cinquanta-nou cèntims d'euro (66.740,59 euros), l'aportació de la qual s'ha realitzat pel fundador de la següent forma:
  
Un milió de pessetes (1.000.000 PTA), que equival a sis mil deu euros i dotzes cèntims d'euro (6.010,12 euros), en efectiu metàl·lic.
  
Deu milions cent quatre mil set-centes pessetes (53.398.531 PTA), equivalents a seixanta mil set-cents trenta euros i quaranta-set cèntims (60.730,47 euros), valor d'un habitatge de cent trenta-sis metres amb cinquanta-cinc decímetres quadrats, situada en la primera planta del número 31 del carrer Ayora de València.
  
La realitat de l'aportació dinerària, s'acredita mitjançant un certificat de l'entitat de crèdit Caja de Ahorros del Mediterráneo, incorporada a l'escriptura de constitució.
  
El valor de l'immoble la titularitat del qual es transfereix a la Fundació Fesord de la Comunitat Valenciana, segons les escriptures de constitució i rectificació, ve acreditat pel senyor José-Jorge Brull Martínez, agent de la propietat immobiliària, col·legiat número 1.159 de la província de València, mitjançant un certificat expedit el 4 de desembre de 1998, i que s'incorpora a l'escriptura de rectificació.
  
Quart
  
D'acord amb allò que s'ha previst en l'estipulació III de la carta fundacional, i en el títol III dels estatuts de la fundació, el patronat és l'òrgan de govern, representació i administració de la fundació, compost per un mínim de 8 membres i màxim de 25, els qui designaran d'entre aquests un president, un vicepresident, un secretari, i un tresorer.
  
A excepció del president del patronat, que és patró-nat, per raó del seu càrrec, com a president de la Federació Fesord, CV, la resta dels patrons, el nomenament del qual serà proposat al patronat, per la Federació Fesord, CV, exerciran el seu mandat per període de tres anys, sense perjuí que puguen ser novament designats.
  
El patronat fundacional és el següent:
  
President: 1. La presidenta de la Federació Fesord, CV, María-Desamparados Testón Alemany.
  
Vicepresident: 2. senyor Miguel-Ángel García Ruiz.
  
Secretària patrona: 3. senyora Amparo Minguet Soto.
  
Tresorer patró: 4. senyora Amparo-Ángeles García Noguera.
  
Vocals: 5. 1r senyora María del Carmen Juan Jorques; 6. 2n senyor Sebastián-Ernesto Monlleó Prior; 7. 3r Senyora Araceli Alfaro Hernández, i 8. 4t senyor Josep-Baltasar Escrivá Fort.
  
A excepció de la presidenta, que va acceptar el seu càrrec en l'acte constitucional, els altres patrons van acceptar mitjançant documents privats, les legitimacions de firma dels quals pel notari que va autoritzar l'escriptura constitucional, van ser incorporades a aquesta.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució arreplega en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, article d'aplicació bàsica, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
En l'article 1.2 de la Llei 8/1998, de Fundacions de la Comunitat Valenciana s'estableix que les fundacions que desenrotllen principalment les seues funcions al territori de la Comunitat Valenciana es regiran per allò que s'ha disposat en aquesta llei.
  
Quart
  
Examinats els fins de la fundació, la dotació, així com l'aportació efectivament realitzada, es constata que els fins són d'interés general i la dotació és inicialment suficient i adequada per a la inscripció de la fundació. Tot això, de conformitat amb allò que s'ha establit en els articles 3.1 i 11 de la Llei 8/1998, de Fundacions de la Comunitat Valenciana, en relació amb l'article 31 de la citada llei.
  
Cinqué
  
La carta fundacional i els estatuts, continguts en l'escriptura pública de 26 de novembre de 1998, esmenada per l'escriptura de rectificació de data 22 de juny de 1999, reuneixen els requisits bàsics dels articles 9 i 10 de la vigent Llei 8/1998, de Fundacions de la Comunitat Valenciana, per la qual cosa la fundació pot ser reconeguda com a tal, tenint en compte el fi que persegueix segons l'article 6 dels seus estatuts.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol; tot això en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa en l'àmbit de servei.
  
Vistos la Constitució, la Llei 8/1998, de Fundacions de la Comunitat valenciana, Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del registre i protectorat únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundació Fesord de la Comunitat Valenciana en el Registre de Fundacions de la Comunitat Valenciana amb el número 320 (V), i classificar-la amb caràcter de previsió social. El seu domicili radicarà a València, carrer Ayora, 31, 5a.
  
Segon
  
Inscriure en el Registre de Fundacions de la Comunitat Valenciana els estatuts per què ha de regir-se la fundació, elevats a escriptura pública de 26 de novembre de 1998, amb el número de protocol 4.128, esmenada per l'escriptura de rectificació de data 22 de juny de 1999, número 2.703 de protocol, autoritzades ambdues pel notari del col·legi de València, Salvador Moratal Margarit.
  
Tercer
  
Inscriure en el citat registre el nomenament del primer patronat segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que no esgota la via administrativa, i es podrà presentar recurs d'alçada davant del conseller de Presidència o davant d'aquest mateix òrgan en el termini d'un mes, a comptar des de la data de la seua notificació.